ระเบียบกรมโยธาธิการและผังเมืองระเบียบกรมโยธาธิการและผังเมืองว่าด้วยการปฏิบัติงานในกรมโยธาธิการและผังเมืองตามพระราชบัญญัติข้อมูลข่าวสารของราชการพ.ศ. ๒๕๔๐พ.ศ.๒๕๔๗ เนื่องด้วยพระราชบัญญัติข้อมูลข่าวสารของราชการพ.ศ. ๒๕๔๐มีผลใช้บังคับตั้งแต่วันที่ ๙ ธันวาคม ๒๕๔๐ เป็นต้นไป ฉะนั้น เพื่อให้การปฏิบัติเป็นไปตามพระราชบัญญัติดังกล่าวและเพื่อให้การปฏิบัติงานของหน่วยงานในสังกัดกรมโยธาธิการและผังเมืองเป็นไปในแนวทางเดียวกันจึงเห็นสมควรวางระเบียบไว้ดังนี้ข้อ๑ ระเบียบนี้เรียกว่า ระเบียบกรมโยธาธิการและผังเมืองว่าด้วยการปฏิบัติงานในกรมโยธาธิการและผังเมืองตามพระราชบัญญัติข้อมูลข่าวสารของราชการพ.ศ. ๒๕๔๐พ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมการผังเมืองว่าด้วยการปฏิบัติงานในกรมการผังเมืองตามพระราชบัญญัติข้อมูลข่าวสารของราชการ พ.ศ. ๒๕๔๐พ.ศ. ๒๕๔๓และให้ใช้ระเบียบนี้แทนข้อ๔ บรรดาระเบียบข้อบังคับและคำสั่งอื่นใดของกรมโยธาธิการและผังเมืองในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๕ ระเบียบนี้ให้ใช้บังคับแก่ข้าราชการลูกจ้าง และผู้ซึ่งมาช่วยปฏิบัติงานของกรมโยธาธิการและผังเมืองข้อ๖ ในระเบียบนี้ข้อมูลข่าวสาร หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมโยธาธิการและผังเมืองหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจส่วนราชการสังกัดสภา ศาลเฉพาะในส่วนที่ไม่เกี่ยวกับการพิจารณาคดีองค์กรควบคุมการประกอบวิชาชีพ หน่วยงานอิสระของรัฐและหน่วยงานอื่นหน่วยงานในกรมโยธาธิการและผังเมือง หมายความว่าสำนัก กอง ส่วนราชการที่เรียกชื่ออย่างอื่นที่มีฐานะเทียบเท่ากองในกรมโยธาธิการและผังเมืองและสำนักงานโยธาธิการและผังเมืองจังหวัดข้อ๗ให้อธิบดีกรมโยธาธิการและผังเมืองรักษาการตามระเบียบนี้และให้มีอำนาจออกระเบียบหรือคำสั่งเพื่อปฏิบัติการตามระเบียบนี้ในกรณีที่มีปัญหาหรือไม่สามารถปฏิบัติตามระเบียบนี้ได้ให้อธิบดีกรมโยธาธิการและผังเมืองมีอำนาจวินิจฉัยสั่งการตามที่เห็นสมควรหมวด ๑การรวบรวมและการจัดระบบข้อมูลข่าวสาร ข้อ๘ให้หน่วยงานในกรมโยธาธิการและผังเมืองจัดประเภทข้อมูลข่าวสารที่อยู่ในความรับผิดชอบให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐และมีหน้าที่ต้องนำข้อมูลข่าวสารของราชการตามที่กำหนดไว้ในมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ส่งให้กองเผยแพร่และประชาสัมพันธ์จัดทำดัชนีข้อมูลและจัดเก็บไว้ในห้องสมุดกรมโยธาธิการและผังเมืองหรือสถานที่อื่นที่ประชาชนเข้าตรวจดูได้และให้กองเผยแพร่และประชาสัมพันธ์ส่งดัชนีข้อมูลให้ศูนย์เทคโนโลยีสารสนเทศเพื่อทำบันทึกลงในระบบสารสนเทศการบันทึกดัชนีข้อมูลเพิ่มเติมในระบบสารสนเทศให้กองเผยแพร่และประชาสัมพันธ์เป็นผู้ดำเนินการการบันทึกลงในระบบสารสนเทศตามความในวรรคหนึ่งนอกจากการบันทึกดัชนีข้อมูลแล้วอธิบดีกรมโยธาธิการและผังเมืองอาจสั่งการให้บันทึกข้อมูลอื่นลงในระบบสารสนเทศตามที่เห็นสมควรข้อ๙ ในการดำเนินงานตามข้อ ๘ให้กองเผยแพร่และประชาสัมพันธ์จัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงาน ในการดำเนินงานดังกล่าวให้เป็นไปด้วยความเรียบร้อยเพื่อให้ส่วนราชการหรือประชาชนขอเข้าตรวจดู ค้นหาและศึกษาข้อมูลข่าวสารได้ข้อ๑๐ให้หน่วยงานในกรมโยธาธิการและผังเมืองที่มีหน้าที่เกี่ยวกับการจัดเก็บจัดทำและวิเคราะห์ข้อมูลเพื่อการวางและจัดทำผังเมืองและผู้มีหน้าที่ในการวางและจัดทำผังเมืองประเภทต่างๆมีหน้าที่จัดเก็บข้อมูลที่เกี่ยวข้องกับการวางและจัดทำผังเมืองประเภทต่างๆ ไว้การรวบรวมจัดเก็บ และการปฏิบัติงานเกี่ยวกับข้อมูลข่าวสารอื่นนอกจากที่กำหนดไว้ในมาตรา ๗มาตรา ๙ มาตรา ๑๔ และมาตรา ๑๕ ให้ปฏิบัติให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐หมวด ๒การขอข้อมูลข่าวสารการอนุญาตและการรับรองสำเนา ข้อ๑๑ให้หน่วยงานของรัฐหรือประชาชนที่มีความประสงค์จะเข้าตรวจดู ค้นหาหรือศึกษาข้อมูลข่าวสารให้สามารถเข้าตรวจดูหรือค้นหาหรือศึกษาข้อมูลข่าวสารได้ที่ห้องสมุดของกรมโยธาธิการและผังเมืองหรือในระบบสารสนเทศการขอสำเนาข้อมูลข่าวสารให้ยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อผู้มีอำนาจอนญาตถ้าข้อมูลข่าวสารของราชการตามวรรคหนึ่งเป็นข้อมูลข่าวสารตามข้อ ๑๐ ให้เสนอผู้มีอำนาจอนุญาต พิจารณาอนุญาตก่อนข้อมูลข่าวสารที่เปิดเผยเป็นการทั่วไปตามมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้ข้าราชการระดับหัวหน้าหน่วยงานในกรมโยธาธิการและผังเมืองขึ้นไปซึ่งเป็นผู้มีหน้าที่รับผิดชอบข้อมูลข่าวสารนั้นเป็นผู้อนุญาตข้อมูลข่าวสารที่ไม่ต้องเปิดเผยตามมาตรา๑๔ และมาตรา ๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้รองอธิบดีกรมโยธาธิการและผังเมืองซึ่งเป็นผู้บังคับบัญชาหน่วยงานในกรมโยธาธิการและผังเมืองตามสายการบังคับบัญชาเป็นผู้มีอำนาจใช้ดุลพินิจพิจารณาอนุญาตเป็นรายกรณีไป หากมีคำสั่งไม่อนุญาตให้แจ้งคำสั่งพร้อมเหตุผลแก่ผู้ขอด้วยกรณีผู้มีอำนาจอนุญาตตามวรรคสามและวรรคสี่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ไม่ต้องเปิดเผยให้เสนอเรื่องต่ออธิบดีกรมโยธาธิการและผังเมืองเพื่อพิจารณาวินิจฉัยต่อไปข้อ๑๒ การรับรองสำเนาข้อมูลข่าวสารให้ข้าราชการตั้งแต่ระดับ ๒ หรือเทียบเท่าขึ้นไป เป็นผู้รับรองโดยลงลายมือชื่อพร้อมทั้งชื่อตัว ชื่อสกลุ และตำแหน่ง ตลอดจน วัน เดือน ปี ให้ชัดเจนข้อ๑๓ ข้อมูลข่าวสารใด หากมีกฎหมายระเบียบอื่น หรือมติคณะรัฐมนตรีกำนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ๑๔วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชกร ตามพระราชบัญญัติข้อมูลข่าวสารของราชการพ.ศ. ๒๕๔๐กำหนดหมวด ๓การบริการข้อมูลข่าวสาร ข้อ๑๕กรณีที่หน่วยงานของรัฐหรือประชาชนขอเข้าตรวจดู ศึกษา ค้นคว้าหรือขอสำเนาข้อมูลข่าวสารตามมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้กองเผยแพร่และประชาสัมพันธ์เป็นผู้ประสานงานการให้ข้อมูลถ้าผู้ขอต้องการสำเนาที่มีคำรับรองถูกต้องของข้อมูลข่าวสารให้หน่วยงานที่รับผิดชอบเป็นผู้คัดสำเนาข้อมูลและรับรองสำเนาเอกสารดังกล่าวแล้วมอบให้ผู้ขอต่อไปข้อ๑๖ข้อมูลข่าวสารที่อยู่ในความรับผิดชอบของหน่วยงานตามข้อ ๑๕ ซึ่งบุบสลายง่ายหรือเป็นเอกสารข้อมูลที่บันทึกไว้ในระบบการบันทึกภาพ เสียง ระบบคอมพิวเตอร์หรือระบบอื่นใดหรือเป็นข้อมูลข่าวสารที่ไม่สามารถจัดส่งให้กับกองเผยแพร่และประชาสัมพันธ์ได้ไม่ว่าจะโดยการใดให้ส่วนราชการหรือประชาชนสามารถขอเข้าตรวจดูหรือขอคำแนะนำได้จากหน่วยงานที่รับผิดชอบโดยตรงการขอตรวจดูข้อมูลข่าวสารตามวรรคหนึ่งให้กองเผยแพร่และประชาสัมพันธ์เป็นผู้ประสานงานระหว่างผู้ขอตรวจข้อมูลข่าวสารกับหน่วยงานที่รับผิดชอบเพื่อเป็นการอำนวยความสะดวกให้แก่ผู้ขอตรวจดูข้อมูลข่าวสารการรับรองสำเนาข้อมูลข่าวสารตามข้อ๑๕ วรรคสอง หรือข้อ ๑๖ วรรคหนึ่ง ให้ดำเนินการตามข้อ ๑๒ข้อ๑๗ข้อมูลข่าวสารที่มีไว้เพื่อขายหรือจำหน่าย ให้คิดค่าใช้จ่ายต่างๆตามหลักเกณฑ์ที่กรมโยธาธิการและผังเมืองกำหนดแต่หากหน่วยงานของรัฐมีความประสงค์จะขอความอนุเคราะห์โดยไม่คิดมูลค่า เพื่อนำไปใช้ประโยชน์ในการศึกษาหรือพัฒนาประเทศให้พิจารณาให้ความอนุเคราะห์ตามหลักเกณฑ์ที่กรมโยธาธิการและผังเมืองกำหนดข้อ๑๘ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่กรมโยธาธิการและผังเมืองกำหนดข้อ๑๙ รายได้จากการขายหรือจำหน่ายข้อมูลข่าวสารตามข้อ๑๗ และค่าธรรมเนียมตามข้อ ๑๘ ให้ปฏิบัติตามระเบียบของราชการหมวด ๔สถานที่บริการข้อมูลข่าวสาร ข้อ๒๐สถานที่บริการข้อมูลข่าวสารของกรมโยธาธิการและผังเมือง มีดังนี้(๑) กองเผยแพร่และประชาสัมพันธ์หรือ(๒) หน่วยงานต่างๆภายในกรมโยธาธิการและผังเมืองซึ่งเป็นหน่วยงานที่มีข้อมูลข่าวสารอยู่ในความรับผิดชอบของหน่วยงานนั้นโดยตรงประกาศณ วันที่ ๑๑ พฤษภาคม พ.ศ. ๒๕๔๗สว่าง ศรีศกุนอธิบดีกรมโยธาธิการและผังเมืองมยุรี/พิมพ์๑๖สิงหาคม ๒๕๔๗อมราลักษณ์/ศุภสรณ์/ตรวจ๒๖สิงหาคม ๒๕๔๗A+B[๑] รก.๒๕๔๗/พ๕๘ง/๔๘/๒๔ พฤษภาคม ๒๕๔๗